turjo4nis/wikipedia-bn-dump-20250701 huggingface dataset:
এনসাইক্লোপিডিয়া অফ লাইফ

এনসাইক্লোপিডিয়া অফ লাইফ (জীবনের বিশ্বকোষ) একটি উন্মুক্ত জীববিজ্ঞান বিষয়ক বিশ্বকোষের জন্য প্রস্তাবিত নাম। এই অনলাইন বিশ্বকোষটি বিশেষজ্ঞদের দ্বারা রচিত হবে।

তথ্যসূত্র

বহিঃসংযোগ 

 Encyclopedia of Life
 
 Introductory video

অনলাইন বিশ্বকোষ
জীববিজ্ঞান
বহুভাষিক ওয়েবসাইট
শ্রেণিবিন্যাস (জীববিজ্ঞান)
২০০৮-এ প্রতিষ্ঠিত ইন্টারনেট সম্পত্তি
জীববিজ্ঞান বিষয়ক ওয়েবসাইট
২১শ শতাব্দীর বিশ্বকোষ
ইংরেজি ভাষার বিশ্বকোষ
প্রাণিবৈজ্ঞানিক নামাবলী
সোফিস ভার্ডেন

সোফির জগৎ (নরওয়েজীয় ভাষায় সোফির জগৎ) নরওয়েজীয় লেখক ইয়স্তেন গার্ডার রচিত একটি দার্শনিক উপন্যাস। উপন্যাসের ছলে সোফির জগতে মূলত পশ্চাত্য দর্শনের একটি সংক্ষিপ্ত ইতিহাস তুলে ধরা হয়েছে।

বিষয়বস্তু 
উপন্যাসের ছলে সোফি্‌স ভার্ডেন পাঠকের সামনে তুলে ধরেছে পশ্চাত্য দর্শনের একটি সংক্ষিপ্ত, কিন্তু প্রাঞ্জল ইতিহাস। এই ইতিহাস পরিবেশনের যে পদ্ধতি ব্যবহার করা হয়েছে তা অনেকটা রহস্যোপন্যাসের মত। একে একে তুলে ধরা হয়েছে, দার্শনিক ভাবনা চিন্তার ক্রম বিকাশের বিবরণ।

বইটি মূলত পাশ্চত্য দর্শনের এবং অংশত পাশ্চত্য ইতিহাস। একে সামগ্রিক ভাবে বিশ্ব ইতিহাসের বই বলা যায় না । এতে ইসলাম, চীনা ও ভারতীয় সংস্কৃতির উল্লেখ নেই বললেই চলে।

মূল কাহিনী 
উপন্যাসের এক মূল চরিত্র সোফি অ্যামুন্ডসেন (এক নরওয়েজিয় কিশোরী) একদিন তার বাসায় ডাকবক্সে দেখে অজানা একজন তার জন্য দুটি চিঠি রেখে গেছে। চিঠিতে দুটি প্রশ্ন লেখা, "তুমি কে?" আর "পৃথিবীটা কোথা থেকে এল"। এরপর সম্পূর্ণ উপন্যাসে আলবার্ট নক্স (দ্বিতীয় মূল চরিত্র) নামের এক রহস্যময় ব্যক্তি কৌতূহল উস্কে দেওয়া প্রশ্ন দু'-খানি দ্বারা সূত্রপাত ঘটান প্রাক সক্রেটিস যুগ থেকে সার্ত্রে পর্যন্ত পশ্চাত্য দর্শনের রাজ্যে এক অসাধারণ অভিযাত্রার। তিনি প্রথম পর পর বেশ কয়েকটি চিঠির মাধ্যমে এবং পরে সশরীরে সোফির সামনে তুলে ধরেন পশ্চাত্য দর্শনের সব মৌলিক প্রশ্ন।

এই উপন্যাসে যেসব দার্শনিকদের নাম উল্লেখ করা হয়েছে এখানে তাদেরই তালিকা করা হয়েছে। এখনও অসম্পূর্ণ।

দার্শনিকবৃন্দ 
 ক্সেনোফানিজ (Xenophanes - Ξενοφάνης) - পুরাণ মানুষেরই মতামত ছাড়া আর কিছু নয়।

প্রকৃতিবাদী দার্শনিক 
মিলেতুসের তিন মহান দার্শনিক
 থেলিস (Thales) - পৌরাণিক অনেক কিছুতেই বিশ্বাস করতেন।
 আনাক্সিমান্দ্রোস (Anaximander - Ἀναξίμανδρος) - অসীমে মিলিয়ে যাওয়া বহুবিশ্ব।
 আনাক্সিমেনিস (Anaximenes - Άναξιμένης) - সব কিছুর উৎস নিশ্চয়ই বাতাস কিংবা বাষ্প।

এলেয়াটিক দর্শন
 পার্মেনিদিস (Parmenides - Παρμενίδης) - কোন কিছুই পরিবর্তিত হয় না, আমাদের ইন্দ্রিয়গত প্রত্যক্ষণ নির্ভরযোগ্য নয়।
 ইরাক্লেইতোস (Heraclitus - Ἡράκλειτος) - সব কিছুই বয়ে চলে, ইন্দ্রিয়গত প্রত্যক্ষণ নির্ভরযোগ্য।
 এম্পেদোক্লেস (Empedocles - Ἐμπεδοκλῆς) - পার্মেনিদিস ও ইরাক্লেইতোসের মধ্য সমন্বয়ক।
 আনাক্সাগোরাস (Anaxagoras - Ἀναξαγόρας) - প্রকৃতি চোখের অগোচর অতি ক্ষুদ্র অসংখ্য কণা দিয়ে গঠিত।

দার্শনিক ধারা

অন্যান্য ব্যক্তি
 Snorri Sturluson, তার সংগৃহীত কাব্যগাঁথার উল্লেখ আছে। বাংলা অনুবাদক নামটি পদটীকায় উল্লেখ করেছেন।
 হোমার
 Hesiod

পুরাণ 
 নর্ডিক পুরাণ
 থ্রিম-এর গাঁথা
 Edda

অনুবাদ 
বইটি এ যাবৎ মোট ৪৮ টি ভাষায় অনূদিত হয়েছে। বাংলায় এর অনুবাদটি প্রকাশ করে সন্দেশ। এর অনুবাদক জী এইচ হাবীব। তিনি সোফিস্‌ ভার্ডেনের ইংরেজি অনুবাদ সোফিস্‌ ওয়ার্ল্ড (Sophies World) (অনুবাদক: পঅলেট মোলার) থেকে বইটি অনুবাদ করেছেন।

বহিঃসংযোগ 
 Entry of Sophie's World on Internet Movie Database (IMDb) 
 Trailer for the 1999 Film on Youtube
 Sophie's World CD-ROM game review at Home of the Underdogs

দার্শনিক উপন্যাস
নরওয়েজীয় উপন্যাস
১৯৯১-এর উপন্যাস
দর্শন শিক্ষা
পত্রোপন্যাস
বিবাচনকৃত বই
এমিলিও জিনো সেগরে

এমিলিও জিনো সেগরে (ফেব্রুয়ারি ১, ১৯০৫ - এপ্রিল ২২, ১৯৮৯) বিখ্যাত ইতালীয় পদার্থবিজ্ঞানী। তিনি প্রতিপ্রোটন আবিষ্কারের জন্য ১৯৫৯ সালে অপর বিজ্ঞানী ওয়েন চেম্বারলেইন-এর সাথে যৌথভাবে পদার্থবিজ্ঞানে নোবেল পুরস্কার লাভ করেন।

জীবনী 
সেগরে'র জন্ম ইতালির তিভোলিতে। তিনি ইউনিভার্সিটি অফ রোম লা সাপিয়েন্‌জাতে প্রকৌশলের ছাত্র হিসেবে ভর্তি হন। ১৯২৭ সালে তিনি প্রকৌশল ছেড়ে পদার্থবিজ্ঞান বিভাগে চলে যান এবং ১৯২৮ সালে এ বিষয়ে ডক্টরেট ডিগ্রি অর্জন করেন। তিনি এনরিকো ফের্মির অধীনে পড়াশোনা করেছেন।

১৯২৮ এবং ১৯২৯ সালে ইতালীয় সেনাবাহিনীতে সীমিত পরিসরের কিছু কাজ করার পর তিনি রকফেলার ফাউন্ডেশনের ফেলো হিসেবে কাজ শুরু করেন। এ সময় তিনি হামবুর্গে অটো ষ্টের্ন এবং আমস্টারডামে পিটার জেমানের সাথে কাজ করেন। ১৯৩২ সালে সেগরে রোম বিশ্ববিদ্যালয়ের পদার্থবিজ্ঞানের অধ্যাপক নিযুক্ত হন এবং ১৯৩৬ সাল পর্যন্ত এই পদ বহাল ছিলেন। ১৯৩৬ থেকে ১৯৩৮ সাল পর্যন্ত পালেরমো বিশ্ববিদ্যালয়ের পদার্থবিজ্ঞান গবেষণাগারের পরিচালক ছিলেন।

বহিঃসংযোগ 
 National Academy of Sciences biography
 1959 Nobel Prize in Physics 
 Emilio G. Segrè
 Annotated bibliography for Emilio Segre from the Alsos Digital Library for Nuclear Issues

১৯০৫-এ জন্ম
১৯৮৯-এ মৃত্যু
পরীক্ষণমূলক পদার্থবিজ্ঞানী
ইতালীয় পদার্থবিজ্ঞানী
নোবেল বিজয়ী পদার্থবিজ্ঞানী
ইতালীয় নোবেল বিজয়ী
ম্যানহাটন প্রকল্পের ব্যক্তিত্ব
ইতালীয়-মার্কিনী
ইতালীয় ইহুদি
মৌলিক পদার্থের আবিষ্কারক
রোমের সাপিয়েঞ্জা বিশ্ববিদ্যালয়ের প্রাক্তন শিক্ষার্থী
রাসায়নিক মৌল আবিষ্কারক
আমেরিকান ফিজিক্যাল সোসাইটির বিশিষ্ট সভ্য
ক্যালিফোর্নিয়া বিশ্ববিদ্যালয়, বার্কলির শিক্ষক
টাইম সাময়িকীর বর্ষসেরা ব্যক্তি
মার্কিন ফিলোসফিক্যাল সোসাইটির সদস্য
কৃষ্ণবস্তু বিকিরণ

একটি পূর্ণশোষী উত্তপ্ত বস্তু (এমন বস্তুকেই কৃষ্ণবস্তু বলে) হতে নির্গত যে বিকিরণের মোট শক্তি উপস্থিত সবকটি তরঙ্গ দৈর্ঘ্যে সমপরিমাণে বন্টিত থাকে, তাকেই কৃষ্ণবস্তু-বিকিরণ বলে। তাপীয় সাম্যাবস্থায় সংঘটিত যেকোন বিকিরণই কৃষ্ণবস্তু-বিকিরণ।

পদার্থবিজ্ঞানে নিচের বিষয়গুলোতে কৃষ্ণবস্তু বিকিরণ-এর ব্যবহার রয়েছে:

 কৃষ্ণবস্তু
 প্ল্যাঙ্কের সূত্র
 ভিনের সরণ সূত্র
 স্টেফান-বোল্ট্‌জম্যান সূত্র

পদার্থবিজ্ঞান
অবলোহিত বিকিরণ
তাপ সঞ্চালন
তড়িচ্চুম্বকীয় বিকিরণ
জ্যোতিঃপদার্থবিজ্ঞান
মোটরযান শিল্প

মোটরযান শিল্প বলতে মোটরযান তৈরি, নকশাকরণ, উন্নয়ন এবং বাজারজাতকরণ সংক্রান্ত কাজে নিয়োজিত শিল্প কারখানাকে বোঝায়। ২০০৬ সালে সমগ্র বিশ্বে ৬ কোটি ৯০ লাখেরও বেশি মোটরযান এবং বাণিজ্যিক যানবাহন উৎপাদিত হয়েছে। এই সালে মার্কিন যুক্তরাষ্ট্রে মোট ১৬ মিলিয়ন নতুন  মোটরযান বিক্রি হয়েছে, ইউরোপে হয়েছে ১৫ মিলিয়ন, চীনে ৭ মিলিয়ন এবং ভারতে ১ মিলিয়ন।

বিশ্বে  মোটরযান উৎপাদন

প্রস্তুতকারক অনুযায়ী  মোটরযান উৎপাদন

২০১৭ সালের তথ্যঃ

তথ্যসূত্র

বহিঃসংযোগ 
 Alliance of Automobile Manufacturers 
 Automotive Industry Analysis 
 The British Library - finding information on the automotive industry (UK bias)
 Car makes of the world, 1894—present
 Automotive history and photos
 Automaker Rankings 2007: The Environmental Performance of Car Companies
 New Car Manufacturers Search
 Computer Systems for Vehicle Distribution and Aftersales Support 

 
 মোটরযান প্রস্তুতকারক
গণ-উৎপাদন
শিল্প (অর্থনীতি)
এ.আই. আর্টিফিশিয়াল ইন্টেলিজেন্স

আর্টিফিশিয়াল ইন্টেলিজেন্স: এআই ২০০১ সালে মার্কিন যুক্তরাষ্ট্রে মুক্তিপ্রাপ্ত একটি বিজ্ঞান কল্পকাহিনীমূলক চলচ্চিত্র। এর সহকারী প্রযোজক, রচয়িতা এবং পরিচালক স্টিফেন স্পিলবার্গ। এটি ছিল শেষ চলচ্চিত্র প্রকল্প যাতে চলচ্চিত্র নির্মাতা স্ট্যানলি কুবরেক কাজ করেছেন। এই চলচ্চিত্রের অভিনয় শুরু হবার আগেই কুবরেক মারা যান। স্পিলবার্গ তাই একে কুবরেকের স্মরণে উৎসর্গ করেন।

চলচ্চিত্রটি মোট পাঁচটি স্যাটার্ন পুরস্কার অর্জন করেছে যার মধ্যে সেরা বিজ্ঞান কল্পকাহিনীমূলক চলচ্চিত্র পুরস্কারটিও রয়েছে। এছাড়া এটি দুইটি ক্ষেত্রে একাডেমি পুরস্কারের জন্য মনোনয়ন পেয়েছিল। ক্ষেত্র দুটি হল সেরা ভিজুয়াল ইফেক্ট এবং সেরা মূল সঙ্গীত স্কোর।

চরিত্রায়নে 
 হেইলি জোল অজমেন্ট - ডেভিড, একটি মেকা বালক তথা অ্যানব্রয়েড।
 জাড ল - গিগোলো জো, ডেভিডের সঙ্গী এবং একজন মেকা।
 অ্যাশলি স্কট - গিগোলো জেইন, আরেকটি মেকা।
 ফ্রান্সিস ও'কনর - মনিকা সুইন্টন, ডেভিডের মা (প্রকৃত নয়, পালক)
 ব্রেন্ডন গ্লেসন - লর্ড জনসন-জনসন
 স্যাম রোবার্ডস - হেনরি সুইন্টন, ডেভিডের পালক বাবা।
 উইলিয়াম হার্ট - অধ্যাপক অ্যালেন হবি, ডেভিডের স্রষ্টা।
 জেইক টমাস - মার্টিন সুইন্টন, সুইন্টন দম্পতির প্রকৃত ছেলে।
 এনরিকো কলান্টনি - খুনী
 রবিন উইলিয়াম্‌স - ডঃ নো-এর কণ্ঠ
 ক্রিস রক - কমেডি অভিনেতারূপী মেকার কণ্ঠ
 মেরিল স্ট্রিপ - ব্লু ফেয়ারির কণ্ঠ
 বেন কিংসলি - বর্ণনাকারী এবং ভবিষ্যৎ মেকাদের কণ্ঠ
 জ্যাক অ্যাঞ্জেল - ডেভিডের টেডি বেয়ারের কণ্ঠ

আরও দেখুন 
 সিমুলেশনকৃত বাস্তবতা
 আনক্যানি উপত্যকা

তথ্যসূত্র

বহিঃসংযোগ 
 অফিসিয়াল ওয়েবসাইট
 সুপারটয়েস লাস্ট অল সামার লং অথবা কুবরিকের ওয়েবসাইটে প্রাপ্ত কপি
 The এআই সম্বন্ধে কুবরিকের প্রশ্নোত্তর নিবন্ধ
 
 এআইয়ের গভীর বিশ্লেষণ - ফিল্মমান্থলি ডট কম
 
 চলচ্চিত্রের বিভিন্ন দৃশ্যের বৈজ্ঞানিক ব্যাখ্যা - সিসকি ডট নেট

২০০১-এর চলচ্চিত্র
২০০০-এর দশকের নাট্য চলচ্চিত্র
স্টিভেন স্পিলবার্গ পরিচালিত চলচ্চিত্র
স্টিভেন স্পিলবার্গ প্রযোজিত চলচ্চিত্র
মার্কিন চলচ্চিত্র
ইংরেজি ভাষার চলচ্চিত্র
রোবট চলচ্চিত্র
মনোবিজ্ঞানমূলক চলচ্চিত্র
অ্যাম্বলিন এন্টারটেইনমেন্টের চলচ্চিত্র
মার্কিন নাট্য চলচ্চিত্র
মার্কিন বিজ্ঞান কল্পকাহিনী চলচ্চিত্র
ওয়ার্নার ব্রসের চলচ্চিত্র
স্যাটার্ন পুরস্কার বিজয়ী চলচ্চিত্র
বিজ্ঞান কল্পকাহিনী চলচ্চিত্র
কৃত্রিম বুদ্ধিমত্তা
লস অ্যাঞ্জেলেসে ধারণকৃত চলচ্চিত্র
ড্রিমওয়ার্কস পিকচার্সের চলচ্চিত্র
ক্যাথলিন কেনেডি প্রযোজিত চলচ্চিত্র
জন উইলিয়ামস সুরারোপিত চলচ্চিত্র
পরিবার সম্পর্কে চলচ্চিত্র
ছোট কল্পকাহিনী অবলম্বনে চলচ্চিত্র
মার্কিন রোবট চলচ্চিত্র
ম্যানহাটনের পটভূমিতে চলচ্চিত্র
জলবায়ু পরিবর্তন সংক্রান্ত চলচ্চিত্র
স্ট্যানলি কুবরিক
২০০০-এর দশকের ইংরেজি ভাষার চলচ্চিত্র
২০০০-এর দশকের মার্কিন চলচ্চিত্র
হেইলি জোল অজমেন্ট

হেইলি জোল অজ্‌মেন্ট () (জন্ম: এপ্রিল ১০, ১৯৮৮) একাডেমি পুরস্কারের জন্য মনোনয়নপ্রাপ্ত মার্কিন অভিনেতা। নব্বইয়ের দশক জুড়ে অজ্‌মেন্ট বেশ কিছু টেলিভিশন নাটক এবং চলচ্চিত্রে অভিনয় করে প্রশংসা অর্জন করেন। এর পর ১৯৯৯ সালে তিনি থ্রিলার চলচ্চিত্র দ্য সিক্স্‌থ সেন্স-এ অভিনয় করেন, এবং এই ছবিতে অভিনয়ের জন্য সেরা পার্শ্ব অভিনেতা হিসেবে অস্কার মনোনয়ন লাভ করেছিলেন। হলিউডের কিছু উঁচুমানের চলচ্চিত্রে তার বিশেষ ভূমিকা রয়েছে। যেমন, পে ইট ফরওয়ার্ড, আর্টিফিশিয়াল ইন্টেলিজেন্স: এআই এবং সাম্প্রতিক ২০০৩ সালে মুক্তিপ্রাপ্ত সেকেন্ডহ্যান্ড লায়ন্‌স। এছাড়া তিনি প্রথম শ্রেণীর ভিডিও গেম কিংডম হার্টস সিরিজে "সোরা" চরিত্রে কণ্ঠ দিয়ে খ্যাতি অর্জন করেছেন।

জীবনী

ব্যক্তিগত জীবন 
অজ্‌মেন্টের জন্ম মার্কিন যুক্তরাষ্ট্রের ক্যালিফোর্নিয়া অঙ্গরাজ্যের লস অ্যাঞ্জেলেস শহরে। তিনি সপরিবারে এখনও সেখানেই বসবাস করছেন। তার মা টেরিজা অজ্‌মেন্ট একজন শিক্ষক এবং বাবা মাইকেল ইউজিন অজ্‌মেন্ট একজন মঞ্চ অভিনেতা। তার ছোট বোন এমিলি অজ্‌মেন্ট সফল চলচ্চিত্র অভিনেত্রী এবং স্পাই কিড্‌স এবং হানা‌ মন্‌ট্যানা চলচ্চিত্রদ্বয়ে অভিনয় করে সুনাম অর্জন করেছে। হ্যালি জোল অজ্‌মেন্টের প্রাথমিক শিক্ষা সম্পন্ন হয় ক্যালিফোর্নিয়ার লা কানিয়াদা ফ্লিন্ট্‌রিজ শহরে অবস্থিত ফ্লিন্ট্‌রিজ প্রেপারেটরি স্কুলে। বর্তমানে তিনি নিউ ইয়র্ক বিশ্ববিদ্যালয়ের টিশ স্কুল অফ আর্টসে অধ্যয়নরত।

কর্মজীবন

২০০৬-এর গাড়ি দুর্ঘটনা

অভিনীত চলচ্চিত্র ও অন্যান্য

বহিঃসংযোগ 
 Haley Joel Osment official website
 

১৯৮৮-এ জন্ম
মার্কিন শিশু অভিনেতা
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন কণ্ঠাভিনেতা
জীবিত ব্যক্তি
স্যাটার্ন পুরস্কার বিজয়ী
২১শ শতাব্দীর মার্কিন অভিনেতা
২০শ শতাব্দীর মার্কিন অভিনেতা
মার্কিন ভিডিও গেম অভিনেতা
লস অ্যাঞ্জেলেসের অভিনেতা
বিশেষ আপেক্ষিকতা

বিশেষ আপেক্ষিকতা বা আপেক্ষিকতার বিশেষ তত্ত্ব (সংক্ষেপে STR) হলো স্থান-কাল এর আন্তঃসম্পর্ক বিষয়ক সাধারণভাবে গৃহীত ও পরীক্ষা-পর্যবেক্ষণ দ্বারা দৃঢ়ভাবে সমর্থিত তত্ত্ব। এই তত্ত্বটি আলবার্ট আইনস্টাইন প্রথম ১৯০৫ সালে On the Electrodynamics of Moving Bodies নামক গবেষণা পত্রে প্রকাশ করেন। এই বিশেষ আপেক্ষিকতাকে সাধারণ আপেক্ষিকতার একটি বিশেষ রূপ হিসেবে বিবেচনা করা হয়। মাইকেলসন এবং মর্লি তাদের পরীক্ষণের মাধ্যমে তিনটি সিদ্ধান্তে উপনীত হয়েছিলেন। এই সিদ্ধান্তগুলোর প্রেক্ষিতেই আইনস্টাইন তার এই তত্ত্ব প্রণয়ন করেন। তত্ত্বটি দুইটি মৌলিক স্বীকার্যের মাধ্যমে উপস্থাপিত হয়েছিল:

১. পদার্থবিজ্ঞানের সূত্র সমূহ সকল জড়ত্ত্বীয় নির্দেশতন্ত্রে একই রূপে বলবৎ থাকবে। 

ব্যাখ্যা: নিউটনের গতিসূত্রের ১ম সূত্র যে নির্দেশতন্ত্রে প্রযুক্ত হয়, তাকে জড়ত্ত্বীয় নির্দেশতন্ত্র বলে। যদি কোন বস্তু জড়তায় থাকে তাকে এর ওপর বাহ্যিক বল প্রযুক্ত না হলে এর অবস্থার কোন পরিবর্তন হবে না। এ স্বীকার্য অনুসারে দুজন পর্যবেক্ষক একই রৈখিক বেগে চলতে থাকলে কোনো ভৌত সূত্রের রূপ একই থাকবে। 

২ আলোর গতিবেগ সকল জড় প্রসঙ্গ কাঠামোতে একই রূপে বলবৎ থাকবে। 

ব্যাখ্যা: এ স্বীকার্যের প্রেক্ষিতে ইথারের অস্তিত্ব স্বীকার করা কোন মতে সম্ভব হয় না। তাছাড়া ইথার মাধ্যমের ওজন বা সান্দ্রতা কিছুই নির্ণয় করা যায় না। আইনস্টাইনের মতে, আলোক পরিবাহী ইথারের প্রবর্তন অনাবশ্যক। মাইকেলসন - মোরলে পরীক্ষা এবং পরবর্তী যুগে বহু পরীক্ষা-নিরীক্ষার সাহায্যে প্রমাণিত হয়েছে যে, শূন্যস্থানে বা বায়ু মাধ্যমে আলোকের বেগ আলোক প্রবাহের দিক, উৎস এবং পর্যবেক্ষকের আপেক্ষিক বেগের ওপর নির্ভরশীল নয়। এটি একটি ধ্রুব রাশি। 

মেঘনাদ সাহা ও তার সহপাঠী এবং সহকর্মী সত্যেন্দ্রনাথ বসু সর্বপ্রথম আলবার্ট আইনস্টাইনের স্পেশাল থিওরি অফ রিলেটিভিটি জার্মান থেকে ইংরাজি অনুবাদ করেন যা কলিকাতা বিশ্ববিদ্যালয় থেকে প্রকাশিত হয়।

শক্তি-ভর সমতুল্যঃ

আপেক্ষিকতার বিশেষ তত্ত্ব থেকে পদার্থবিজ্ঞানের একটি গুরুত্বপূর্ণ উপলব্ধি সূচীত হয়। আর সেটি হল শক্তি ও ভর সমতুল্য। এই উপলব্ধিটি এসেছে আইনস্টাইনের বিখ্যাত   সূত্র থেকে। এই সূত্র অনুসারে m ভরের কোন বস্তুর সমতুল্য শক্তির পরিমাণ ঐ ভরের সাথে আলোর বেগ(c)এর বর্গের গুণফল এর সমান। অর্থাৎ ১ কেজি ভরের কোন বস্তু বিলুপ্ত হলে যে শক্তি সে দিয়ে যাবে তার পরিমাণ ৯০০০০০০০০০০০০০০০০ জুল। এই অবিশ্বাস্য পরিমাণ শক্তি আমেরিকার মত একটি দেশের দিনের বৈদ্যুতিক শক্তির যোগান দিতে পারে!

 সমীকরণটি শক্তির সাথে ভরের একটি চমৎকার সম্পর্ক নির্দেশ করে। এটি থেকে বোঝা যায় যে, শক্তি এবং ভর আসলে একই মুদ্রার এপিঠ-ওপিঠ। ভর থেকে শক্তি পাওয়া যায় এবং শক্তি থেকেও ভর পাওয়া যেতে পারে। অর্থাৎ শক্তি এবং ভর পরস্পর সমতুল্য।

ভর শক্তিতে রূপান্তরিত হবার সবচাইতে পরিচিত এবং বেদনাদায়ক উদাহরণটি হল হিরোশিমা-নাগাসাকিতে ১৯৪৫ সালের ৬ ও ৮ আগস্ট মার্কিন যুক্তরাষ্ট্রের ফেলা পারমাণবিক বোমা বিস্ফোরণের ঘটনা। পারমাণবিক বোমাতে একটি বড় মৌলের পরমাণুকে (যেমনঃ- ইউরেনিয়াম বা প্লুটোনিয়াম) নিউট্রন দ্বারা আঘাত করে ভেঙ্গে ফেলা হয়। ফলে বড় পরমাণুটি ভেঙ্গে দুইটি নতুন পরমাণুতে বিভক্ত হয় এবং কিছু ভর পরিণত হয় শক্তিতে। 

'পেয়ার প্রোডাকশন শক্তি'ও ভরে রূপান্তরের উদাহরণ। এ প্রক্রিয়ায় শক্তিশালী একটা গামা রশ্মি (যার ভর নেই কিন্তু শক্তি আছে) একটি ইলেকট্রন এবং একটি পজিট্রনে পরিণত হয়। উল্লেখ্য যে, ইলেকট্রন এবং পজিট্রন উভয়ের ভর রয়েছে।

আপেক্ষিকতার নীতি

তথ্যসূত্র 

পদার্থবিজ্ঞান
বিশেষ আপেক্ষিকতা
আপেক্ষিকতা
আলবার্ট আইনস্টাইন
ঢাকা বিশ্ববিদ্যালয়ের ৮০ বছর

ঢাকা বিশ্ববিদ্যালয়ের ৮০ বছর রফিকুল ইসলাম রচিত ১৯২১-২০০১ সাল পর্যন্ত ঢাকা বিশ্ববিদ্যালয় সম্পর্কিত একটি ইতিহাস গ্রন্থ যা ২০০৩ সালের ফেব্রুয়ারিতে বাংলাদেশের অনন্যা প্রকাশন থেকে প্রকাশিত হয়।

সারাংশ
এই গ্রন্থে ১৯২১ সালে প্রতিষ্ঠার পূর্ববর্তী ঘটনা থেকে শুরু করে ২০০১ সাল পর্যন্ত ঢাকা বিশ্ববিদ্যালয়ের বিভিন্ন ইতিহাস প্রকাশিত হয়েছে। যার মধ্যে ১৯৫২ সালের ভাষা আন্দোলন এবং ১৯৭১ সালের বাংলাদেশের স্বাধীনতা যুদ্ধ চলাকালে ঢাকা বিশ্ববিদ্যালয়ের পরিস্থিতির বিভিন্ন ঐতিহাসিক বর্ণনাও উঠে এসেছে। ১৯৭১ মালের ২৫শে মার্চ রাতে অপারেশন সার্চলাইট চলাকালে বিশ্ববিদ্যালয় শিক্ষাঙ্গনে ঘটে যাওয়া ঘটনাসমূহ এই গ্রন্থে বিস্তারিতভাবে বর্ণনা করা হয়েছে। এছাড়াও বিভিন্ন দূর্লভ চিত্র-রচনাদি সংযোজিত হয়েছে এই গ্রন্থে, যার মধ্যে রয়েছে রবীন্দ্রনাথ ঠাকুরের নিজ হাতে লেখা কবিতা।

গ্যালারি

আরো দেখুন
 ঢাকা বিশ্ববিদ্যালয়ের ইতিহাস

তথ্যসূত্র

বহিঃসংযোগ
 ঢাকা বিশ্ববিদ্যালয়ের ৮০ বছর - রকমারি.কম

২০০৩-এর বই
ঢাকা বিশ্ববিদ্যালয়
শিক্ষাপ্রতিষ্ঠানের ইতিহাস
দ্য লাস্ট ডেজ অব ইউনাইটেড পাকিস্তান

দ্য লাস্ট ডেজ অব ইউনাইটেড পাকিস্তান গ্রন্থটি রচনা করেছেন ঢাকা বিশ্ববিদ্যালয়ের সাবেক রাষ্ট্রবিজ্ঞানের অধ্যাপক জি. ডব্লিউ চৌধুরী। তিনি ১৯৬৯ থেকে ১৯৭১ সাল নাগাদ পাকিস্তানের যোগাযোগ মন্ত্রী ও ইয়াহিয়া খান উপদেষ্টা ছিলেন। এই সময়ে পাকিস্তানের রাজনৈতিক ঘটনাবলী তিনি এই বইয়ে তুলে ধরেছেন। তিনি এই বইয়ে তৎকালীন পাকিস্তানের দুই প্রধান রাজনীতিবিদ জুলফিকার আলী ভুট্টো এবং শেখ মুজিবুর রহমান এর ব্যাপারে তার নিজ মন্তব্য করেছেন। তাছাড়া অখণ্ড পাকিস্তানের প্রতি তার সমর্থনও বইটিতে ফুটে উঠে।

অধ্যাপক চৌধুরী তৎকালীন রাষ্ট্রপতি ইয়াহিয়া খানের সাথে চীন সফরে যান। চীন-যুক্তরাষ্ট্র সম্পর্কের ব্যাপারে তিনি এই বইয়ে গুরুত্ব পূর্ন তথ্য তুলে ধরেছেন।

রাষ্ট্র বিজ্ঞানের বই
লিনিয়াসের বাগান

লিনিয়াসের বাগান (সুইডিয় ভাষা Linnéträdgården) হলো উপসালা বিশ্ববিদ্যালয় এর সবচেয়ে পুরানো বোটানিকাল গার্ডেন। জীবজগতের শ্রেণিবিন্যাসের প্রণেতা ক্যারোলাস লিনিয়াসের নামানুসারে এই বাগানের নাম রাখা হয়েছে।

বাগানটির মূল নকশা প্রণয়ন, এবং গাছ লাগানোর কাজটি করেন চিকিৎসাবিজ্ঞানের অধ্যাপক ওলাস রাডবেক, ১৬৫৫ সালে। রাডবেক বাগানের পাশের বাড়িটিও নির্মাণ করেন। ১৭শ শতকের শেষে বাগানটিতে প্রায় ১৮০০ বিভিন্ন প্রজাতির গাছ ছিলো। কিন্তু ১৭০২ সালের উপসালা শহরের অগ্নিকান্ডে বাগানটি ক্ষতিগ্রস্ত হয়। ১৭৪১ সালে লিনিয়াস বাগানটির রক্ষণাবেক্ষণ শুরু করেন, এবং তার নকশানুসারে বাগানটি পুনর্বিন্যস্ত হয়। এই বাগানের কথা ও নকশা প্রকাশিত হয়েছে ১৭৪৮ সালে লিনিয়াসের লেখা Hortus Upsaliensis বইতে। বাগানের কনজারভেটরিটির নকশা তৈরি করেন কার্ল হারলেমান। 

রাজা ৩য় গুস্তাভ উপসালা প্রাসাদের বাগানটি উপসালা বিশ্ববিদ্যালয়কে দান করে দেয়ার পরে লিনিয়াসের বাগানটির রক্ষণাবেক্ষণ বন্ধ হয়ে যায় এবং এটি জীর্ণ দশা প্রাপ্ত হয়। সুইডিয় লিনিয়ান সোসাইটি ১৯১৭ সালে এটিকে কিনে নিয়ে লিনিয়াসের বইয়ের নকশানুসারে এটিকে পুনরায় শুরু করে। পরে বিশ্ববিদ্যালয় বাগানটির দেখাশোনার ভার আবার গ্রহণ করে।

বাগান
উদ্যান
সংগঠন ও বাঙালি

সংগঠন ও বাঙালি অধ্যাপক আবদুল্লাহ আবু সায়ীদ রচিত একটি আলোচনাধর্মী গ্রন্থ। এটি লেখকের অনেকগুলো প্রবন্ধ সংকলনে প্রবন্ধ। এ বইয়ে লেখক বাঙালির সাংগঠনিক প্রতিভা নিয়ে আলোচনা করেছেন।

বিষয়বস্তু
এই বইতে জাতিগতভাবে বাঙ্গালি কেন কোনো সংগঠন গড়ে তুলতে এতটা অক্ষম তা খুজেছেন, ইতিহাসের দিকে ফিরে যেয়ে দেখিয়েছে, এই জাতি সারাজীবন শাসিত হয়ে এসেছে। নিজেরা কোনদিন শাসন করতে পারেনি। পরাধীন থাকার মানসিকতা রক্তে মিশে গেছে। জাতি হিসেবে আমরা কতটা আত্নকেন্দ্রিক ও স্বার্থপর তুলে এনেছেন।

তথ্যসূত্র

                                                                                                                                                                                                                                                                                                                                                                                                 
বাংলা ভাষার বই
২০০৩-এর বই
সান্ডারল্যান্ড অ্যাসোসিয়েশন ফুটবল ক্লাব

সান্ডারল্যান্ড অ্যাসোসিয়েশন ফুটবল ক্লাব (, , ; এছাড়াও সান্ডারল্যান্ড এএফসি অথবা শুধুমাত্র সান্ডারল্যান্ড নামে পরিচিত) হচ্ছে সান্ডারল্যান্ড ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে খেলে। এই ক্লাবটি ১৮৭৯ সালে প্রতিষ্ঠিত হয়েছে। সান্ডারল্যান্ড এএফসি তাদের সকল হোম ম্যাচ সান্ডারল্যান্ডের স্টেডিয়াম অফ লাইটে খেলে থাকে; যার ধারণক্ষমতা হচ্ছে ৪৯,০০০। এর পূর্বে ৯৯ বছর যাবত রকার পার্ক স্টেডিয়ামে ক্লাবটি তাদের হোম ম্যাচ আয়োজন করতো। এই ক্লাবের ম্যানেজারের দায়িত্ব পালন করছেন টনি মোব্রে এবং সভাপতির দায়িত্ব পালন করছেন কিরিল লুই-দ্রেফু। উত্তর আয়ারল্যান্ডীয় মধ্যমাঠের খেলোয়াড় কোরি ইভান্স এই ক্লাবের অধিনায়কের দায়িত্ব পালন করছেন।

এই ক্লাবটি স্ট্রিপ জার্সি পরিহিত সর্বশেষ দল লিগের শিরোপা জয়লাভ করেছে। ১৮৯০ সালে তারা ফুটবল লিগে প্রবেশ করে এবং ১৮৮৮ সালে লিগ প্রতিষ্ঠিত হবার পর ইতিহাসের প্রথম দল হিসেবে এতে যোগদান করে। ১৯৫৮ সাল পর্যন্ত তারা একটানা শীর্ষ স্তরের লিগে অংশগ্রহণ করেছিল। কেবলমাত্র আর্সেনালই এর থেকে বেশি মৌসুম একটানা শীর্ষ স্তরের লিগে খেলার রেকর্ড ধারণ করে। ১৯৩৭ সালে প্রেস্টন নর্থ এন্ড দলকে ৩–১ গোলের ব্যবধানে পরাজিত করে তারা তাদের প্রথম এফএ কাপ শিরোপা জয়লাভ করে।

ঘরোয়া ফুটবলে, সান্ডারল্যান্ড এএফসি এপর্যন্ত ১৫টি শিরোপা জয়লাভ করেছে; যার মধ্যে ৬টি প্রিমিয়ার লিগ (যার সবগুলো তারা দ্বিতীয় বিশ্বযুদ্ধের পূর্বে জয়লাভ করেছিল), ৫টি ইএফএল চ্যাম্পিয়নশিপ, ২টি এফএ কাপ এবং ১টি এফএ কমিউনিটি শিল্ড শিরোপা রয়েছে।

অর্জন
উৎস:

লিগ
 প্রথম বিভাগ / প্রিমিয়ার লিগ: ৫ (১ম স্তর)
১৮৯১–৯২, ১৮৯২–৯৩, ১৮৯৪–৯৫, ১৯০১–০২, ১৯১২–১৩, ১৯৩৫–৩৬
 দ্বিতীয় বিভাগ / প্রথম বিভাগ / ইএফএল চ্যাম্পিয়নশিপ: ৫ (২য় স্তর)
১৯৭৫–৭৬, ১৯৯৫–৯৬, ১৯৯৮–৯৯, ২০০৪–০৫, ২০০৬–০৭
 তৃতীয় বিভাগ / দ্বিতীয় বিভাগ / ইএফএল লিগ ওয়ান: ১ (৩য় স্তর)
১৯৮৭–৮৮

কাপ
 এফএ কাপ: 
 চ্যাম্পিয়ন (২): ১৯৩৬–৩৭, ১৯৭২–৭৩
 এফএ চ্যারিটি শিল্ড
 চ্যাম্পিয়ন (১):  ১৯৩৬

তথ্যসূত্র

বহিঃসংযোগ

  
 
 সান্ডারল্যান্ড অ্যাসোসিয়েশন ফুটবল ক্লাবের পরিসংখ্যান
 সান্ডারল্যান্ড অ্যাসোসিয়েশন ফুটবল ক্লাবের প্লে-অফ পরিসংখ্যান 
 সান্ডারল্যান্ড অ্যাসোসিয়েশন ফুটবল ক্লাব পরিসংখ্যান এবং ১৮৯০–৯১ মৌসুম হতে বর্তমান পর্যন্ত মৌসুম পর্যালোচনা

ইংল্যান্ডের ফুটবল ক্লাব
প্রিমিয়ার লিগের ক্লাব
১৮৭৯-এ প্রতিষ্ঠিত ফুটবল ক্লাব
এফএ কাপ বিজয়ী
ফুটবল লিগ ক্লাব
হিবাকুশা

হিবাকুশা (নি হোং গো: 被爆者) জাপানি ভাষায় বহুল ব্যবহৃত একটি শব্দ। হিরোশিমা এবং নাগাসাকিতে পারমাণবিক বোমা বিস্ফোরণের দ্বারা আক্রান্ত ব্যক্তিদের বোঝাতে শব্দটি ব্যবহৃত হয়। ২০০৭ সালের ৩১ মার্চ-এর তথ্য অনুযায়ী এ পর্যন্ত জাপানী সরকার মোট ২৫১,৮৩৪ জন হিবাকুশা চিহ্নিত করেছে যাদের গড় বয়স ৭৪.৬ বছর। জাপানি ভাষায় হিবাকুশা শব্দের আক্ষরিক অর্থ "বিস্ফোরণের দ্বারা আক্রান্ত জনগণ"। হিবাকুশাদের প্রায় সবাই জাপানে বাস করে, বোমা হামলায় মৃত্যুর হাত থেকে রক্ষা পেয়েছে এমন কয়েক হাজার হিবাকুশা কোরিয়া এবং অন্যান্য স্থানে বাস করে।

১৯৫৬ সালে জাপানের হিবাকুশা জনগণ একটি গ্রুপ প্রতিষ্ঠা করে যার জাপানি নাম নিহোন হিদাংকিয়ো। ইংরেজিতে একে "জাপান কনফেডারেশন অফ এ- অ্যান্ড এইচ-বম্ব সাফার্‌স অর্গানাইজেশন" বলা হয়। এই সংস্থার কাজ হচ্ছে হিরোশিমা নাগাসাকির বোমা হামলায় আক্রান্ত ব্যক্তিদের প্রতি সহযোগিতা বৃদ্ধি এবং নিউক্লীয় অস্ত্র বিলুপ্তীকরণ নীতিমালা প্রণয়নে জাপান সরকারকে চাপ প্রয়োগ করা। তারা বিশ্বব্যাপী নিউক্লীয় অস্ত্র বিনাশের দাবী জানায়।

আরও দেখুন 
 সাদাকো সাসাকি
 হিরোশিমা মেইডেন
 বেয়ারফুট জেন (১৯৭৩-এর ম্যাংগা সিরিজ)
 ব্ল্যাক রেইন (১৯৬৫-এর উপন্যাস)
 ব্ল্যাক রেইন (১৯৮৯-এর চলচ্চিত্র)
 হোয়াইট লাইট/ব্ল্যাক রেইন: দ্য ডেস্ট্রাকশন অফ হিরোশিমা অ্যান্ড নাগাসাকি (২০০৭-এর চলচ্চিত্র)

মন্তব্য

তথ্যসূত্র 
 Terkel, Studs, The Good War, Random House:New York, 1984. 	
 Hersey, John, ''Hiroshima (Hersey), A.A. Knopf: New York, 1985.

বহিঃসংযোগ এবং তথ্য উৎস 
 হোয়াইট লাইট: ব্ল্যাক রেইন অফিসিয়াল ওয়েবসাইট  (চলচ্চিত্র)
 ভয়েস অফ হিবাকুশা "Eye-witness accounts of the bombing of Hiroshima"
 Hibakusha, fifteen years after the bomb (CBC TV news report)
 Virtual Museum "Hibakusha testimonies, coupled with photographs, memoirs and paintings, give a human face to the tragedy of the A-bombing. Starting in 1986, the Hiroshima Peace Culture Foundation initiated a project to record hibakusha giving testimonies on video. In each year since, the testimonies of 50 people have been recorded and edited into 20-minute segments per person"
 https://web.archive.org/web/20070411172312/http://hibakusha.hyoho.com/
 The Voice of Hibakusha
 Atomic Bomb Casualty Commission (ABCC) 
 Radiation Effects Research Foundation website

নিউক্লীয় যুদ্ধ
হিরোশিমা ও নাগাসাকিতে পারমাণবিক বোমাবর্ষণ
হিবাকুশা
জাপানি ব্যক্তি
নিউক্লীয় অস্ত্র বিরোধী আন্দোলন
পারমাণবিক যুদ্ধবিগ্রহ
স্বাস্থ্যের উপর বিকিরণের প্রভাব
পারমাণবিক অস্ত্রবিরোধী আন্দোলন
ডোনাল্ড আর্থার গ্লেজার

ডোনাল্ড আর্থার গ্লেজার (জন্ম: সেপ্টেম্বর ২১, ১৯২৬) একজন মার্কিন পদার্থবিজ্ঞানী এবং স্নায়ু-জীববিজ্ঞানী। তিনি ১৯৬০ সালে পদার্থবিজ্ঞানে নোবেল পুরস্কার লাভ করেন। বাব্‌ল চেম্বার উদ্ভাবনের জন্য তিনি এই পুরস্কার লাভ করেন।

গ্লেজারের জন্ম মার্কিন যুক্তরাষ্ট্রের ওহাইও অঙ্গরাজ্যের ক্লিভল্যান্ডে। তিনি ১৯৪৬ সালে কেস ওয়েস্টার্ন রিজার্ভ ইউনিভার্সিটি থেকে পদার্থবিজ্ঞান এবং গণিতে স্নাতক ডিগ্রি অর্জন করেছেন। তিনি ১৯৪৯ সালে ক্যালিফোর্নিয়া ইনস্টিটিউট অফ টেকনোলজি থেকে পিএইচডি ডিগ্রি অর্জন করেন। এরপর তিনি মিশিগান বিশ্ববিদ্যালয়ে প্রশিক্ষকের পদ গ্রহণ করেন এবং ১৯৫৭ সালে অধ্যাপকের পদে উন্নীত হন। ১৯৫৯ সালে ইউনিভার্সিটি অব ক্যালিফোর্নিয়া, বার্কলেতে পদার্থবিজ্ঞানের অধ্যাপক পদে যোগ দেন। ১৯৬৪ সালে তাকে "আণবিক জীববিজ্ঞানের অধ্যাপক" নামক টাইটেল অর্জন করেন। ১৯৮৯ সালে একই বিশ্ববিদ্যালয়ের স্নাতক স্কুলে পদার্থবিজ্ঞান এবং স্নায়ু জীববিজ্ঞানের অধ্যাপক হিসেবে কাজ শুরু করেন। বর্তমানেও এই পদে কর্মরত আছেন।

বহিঃসংযোগ 
 ডোনাল্ড আর্থার গ্লেজার
 গ্লেজার গবেষণাগারের পৃষ্ঠা
 নোবেল পৃষ্ঠা 
 ক্যালটেকের নোবেল বিজয়ীরা

১৯২৬-এ জন্ম
নোবেল বিজয়ী পদার্থবিজ্ঞানী
মার্কিন নোবেল বিজয়ী
মার্কিন পদার্থবিজ্ঞানী
পরীক্ষণমূলক পদার্থবিজ্ঞানী
ইহুদি মার্কিন বিজ্ঞানী
স্নায়ু জীববিজ্ঞানী
মিশিগান বিশ্ববিদ্যালয়ের শিক্ষক
কেস ওয়েস্টার্ন রিজার্ভ বিশ্ববিদ্যালয়ের প্রাক্তন শিক্ষার্থী
এলিয়ট ক্রেসন পদক বিজয়ী
ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
২০১৩-এ মৃত্যু
২০শ শতাব্দীর মার্কিন পদার্থবিজ্ঞানী
মার্কিন স্নায়ুবিজ্ঞানী
রুশ ইহুদি বংশোদ্ভূত মার্কিন ব্যক্তি
আমেরিকান ফিজিক্যাল সোসাইটির বিশিষ্ট সভ্য
মার্কিন ফিলোসফিক্যাল সোসাইটির সদস্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
ক্যালিফোর্নিয়ার বিজ্ঞানী
টাইম সাময়িকীর বর্ষসেরা ব্যক্তি